১৪ বছর আগের সেই দিনটার কথা মনে পড়ে মাশরাফি বিন মুর্তজার? চট্টগ্রামেই জিম্বাবুয়ের বিপক্ষে অভিষেক হয়েছিল মাশরাফির। সেদিন মাশরাফির প্রথম ওভারে রানই তুলতে পারেননি জিম্বাবুয়ের অন্যতম সেরা ব্যাটসম্যান গ্রান্ট ফ্লাওয়ার। পরের ওভারেই গ্রান্টকে পরিষ্কার বোল্ড করে দিয়ে ফিরিয়েছিলেন । সেটাই ছিল আন্তর্জাতিক ক্রিকেটে ‘নড়াইল এক্সপ্রেসে’র প্রথম উইকেট। সময়ের ভেলায় চড়ে চট্টগ্রামেই মাশরাফি পেলেন ২০০তম উইকেট, অন্য আরেকটি ভেন্যুতে অবশ্য।